               EUROPOS KOMISIJA
            Briuselis, 2016 06 07
            COM(2016) 373 final
            2016/0174(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi dėl tam tikrų sprendimų, kuriuos numačiusi priimti Tarptautinė alyvuogių taryba

               AIŠKINAMASIS MEMORANDUMAS

               1.PASIŪLYMO APLINKYBĖS

               Tarptautinė alyvuogių taryba (toliau –TAT) yra tarpvyriausybinė mokslinė ir techninė organizacija, vykdanti veiklą alyvuogių aliejaus ir valgomųjų alyvuogių sektoriuje. TAT tikslai: i) prekybos kliūčių prevencijos tikslu siekti suvienodinti nacionalinius ir tarptautinius teisės aktus, susijusius su fizinėmis, cheminėmis ir juslinėmis alyvuogių aliejaus, alyvuogių išspaudų aliejaus ir valgomųjų alyvuogių savybėmis, ii) vykdyti veiklą fizinių, cheminių ir juslinių savybių bandymų srityje siekiant išplėsti žinias apie alyvuogių produktų sudėties ir kokybės charakteristikas ir sustiprinti tarptautinius standartus ir iii) sustiprinti Tarptautinės alyvuogių tarybos, kaip tarptautinei mokslo bendruomenei skirto kompetencijos alyvuogių ir alyvuogių aliejaus klausimais forumo, vaidmenį.

               Šiuo metu TAT sudaro 16 narių, įskaitant Europos Sąjungą.

               ES lygmeniu, atsižvelgiant į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas (BRO reglamentas, OL L 347, p. 671), tam tikri TAT priimti ir paskelbti sprendimai turi įtakos ES teisei.

               2.TEISINIAI ASPEKTAI

               –Atsižvelgiant į diskusijas, vykusias per ekspertų grupių posėdį, skirtą TAT tarybos susitikimui pasirengti, tikėtina, kad 2016 m. liepos 15 d. numatyto surengti kito TAT narių tarybos susitikimo darbotvarkėje bus numatyta priimti šiuos penkis ES acquis teisinį poveikį darančius sprendimus:

               –Sprendimo, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektą (COI/T.15/Rev…): koreguojama etilo esterių ribinė vertė;

               –Sprendimo, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektas (COI/T.15/Rev…): koreguojama heptadekano, heptadeceno ir eikozeno rūgčių ribinė vertė;

               –Sprendimo, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektas (COI/T.15/Rev…): koreguojama savitosios ekstinkcijos koeficiento bangos ilgiui esant 270 (k270) riba;

               –Sprendimo, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektas (COI/T.15/Rev…): oficialiai skelbiami ISO metodai, priimti siekiant visapusiškai suderinti ir integruoti nuorodą į naują peroksidų skaičiaus nustatymo metodą;

               –Sprendimo, kuriuo priimamas naujas analizės metodas peroksidų skaičiui nustatyti, projektas (COI/T.20/Dok. Nr.…).

               Nurodytus sprendimus išsamiai apsvarstė alyvuogių aliejaus sektoriaus mokslo ir technikos ekspertai. Sprendimai padeda tarptautiniu mastu derinti alyvuogių aliejaus standartą, ir jais bus nustatyta sistema, kurią taikant bus užtikrinta sąžininga konkurencija alyvuogių aliejaus sektoriaus prekybos srityje. Todėl šiems sprendimams turėtų būti pritarta.

               Kaip ir ankstesniais metais, galima tikėtis, kad TAT narių tarybos darbotvarkė dar bus keičiama ir kad į ją bus įtraukta ir kitų acquis įtakos turinčių sprendimų. Kad TAT tarybos darbas būtų veiksmingas ir kartu būtų laikomasi Sutartyse nustatytų taisyklių, Komisija tinkamu laiku papildys ir (arba) iš dalies pakeis šį pasiūlymą, kad Taryba galėtų priimti poziciją, kurios turės būti laikomasi ir dėl minėtųjų sprendimų.

               2016/0174 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi dėl tam tikrų sprendimų, kuriuos numačiusi priimti Tarptautinė alyvuogių taryba

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 3 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarptautinė alyvuogių taryba (toliau –TAT) yra tarpvyriausybinė mokslinė ir techninė organizacija, vykdanti veiklą alyvuogių aliejaus ir valgomųjų alyvuogių sektoriuje;

               (2)Sąjunga, kaip TAT narė, gali siūlyti TAT sprendimų projektų pakeitimus ir pareikšti savo oficialią poziciją dėl jų pagal tos organizacijos procedūrines ir balsavimo taisykles;

               (3)2016 m. liepos 15 d. vyksiančiame artimiausiame TAT narių tarybos susitikime bus nagrinėjami priimti penkių sprendimų, kurie turės įtakos Sąjungos teisei, projektai ir galbūt tie sprendimai bus priimti;

               (4)visų pirma pirmojo, antrojo, trečiojo ir ketvirtojo sprendimų projektais siūloma koreguoti prekybos standartus, taikomus alyvuogių aliejui ir alyvuogių išspaudų aliejui (COI/T.15/Rev…): jie atitinkamai susiję su etilo esterių ribinės vertės korekcija, heptadekano, heptadeceno ir eikozeno rūgčių ribinės vertės korekcija, savitosios ekstinkcijos koeficiento, bangos ilgiui esant 270 (k270), ribos korekcija ir ISO metodų, priimtų siekiant visapusiškai suderinti ir integruoti nuorodą į naują peroksidų skaičiaus nustatymo metodą, oficialiu skelbimu;

               (5)penktuoju sprendimo projektu siūloma priimti naują analizės metodą peroksidų skaičiui nustatyti (COI/T.20/Dok. Nr.…);

               (6)dėl šių sprendimų gali prireikti iš dalies pakeisti Komisijos reglamentą (EEB) Nr. 2568/91
                  1
               ;

               (7)šių sprendimų projektus išsamiai apsvarstė alyvuogių aliejaus sektoriaus mokslo ir technikos ekspertai. Sprendimai padeda tarptautiniu mastu derinti alyvuogių aliejaus standartą, ir jais bus nustatyta sistema, kurią taikant bus užtikrinta sąžininga konkurencija alyvuogių aliejaus sektoriaus produktų prekybos srityje. Todėl šiems sprendimams turėtų būti pritarta;

               (8)siekiant užtikrinti reikiamą lankstumą prieš TAT narių tarybos susitikimą vyksiančiose derybose, Sąjungai turėtų būti leista pritarti šių sprendimų pakeitimams, jeigu jais nekeičiama sprendimų esmė,

               PRIĖMĖ ŠĮ SPRENDIMĄ:

               1 straipsnis

               Sąjungos pozicija, kurios numatyta laikytis 2016 m. liepos 15 d. vyksiančiame TAT narių tarybos susitikime, išdėstyta šio sprendimo priede.

               2 straipsnis

               1.Jei 1 straipsnyje nurodytai pozicijai gali turėti įtakos nauja mokslinė arba techninė informacija, pateikta prieš arba per TAT narių tarybos susitikimą, Sąjunga prašo atidėti sprendimų priėmimą TAT narių tarybos susitikime iki tol, kol remiantis naująja informacija bus nustatyta Sąjungos pozicija.

               2.Neesminiams sprendimo projekto pakeitimams Sąjungos atstovai TAT narių taryboje gali pritarti be papildomo Tarybos sprendimo.

               3 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)
                  1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1).

    ---documentbreak---

               EUROPOS KOMISIJA
            Briuselis, 2016 06 07
            COM(2016) 373 final
            PRIEDAS
            prie
            Tarybos sprendimo pasiūlymo
            kuriuo nustatoma pozicija, kurios Europos Sąjungos vardu turi būti laikomasi dėl tam tikrų sprendimų, kuriuos numačiusi priimti Tarptautinė alyvuogių taryba

               PRIEDAS

               Europos Sąjunga, su sąlyga, kad įvykus pokyčiams bus atliekama šios pozicijos peržiūra, remia šiuos sprendimų projektus dėl fizinių, cheminių ir juslinių alyvuogių aliejaus ir alyvuogių išspaudų aliejaus savybių standartizavimo ir analizės metodų suderinimo:

               SPRENDIMO, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektą (COI/T.15/Rev…): koreguojama etilo esterių ribinė vertė;

               SPRENDIMO, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektą (COI/T.15/Rev…): koreguojama heptadekano, heptadeceno ir eikozeno rūgčių ribinė vertė;

               SPRENDIMO, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektą (COI/T.15/Rev…): koreguojama savitosios ekstinkcijos koeficiento bangos ilgiui esant 270 (k270) riba;

               SPRENDIMO, kuriuo koreguojamas prekybos standartas, taikomas alyvuogių aliejui ir alyvuogių išspaudų aliejui, projektą (COI/T.15/Rev…): oficialiai skelbiami ISO metodai, priimti siekiant visapusiškai suderinti ir integruoti nuorodą į naują peroksidų skaičiaus nustatymo metodą;

               SPRENDIMO, kuriuo priimamas naujas analizės metodas peroksidų skaičiui nustatyti, projektą (COI/T.20/Dok. Nr.…).


               EUROPOS KOMISIJA
            Briuselis, 2015 12 16
            COM(2015) 659 final
            2015/0300(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė)dalinio pakeitimo(ultraplačiajuostis ryšys)

               AIŠKINAMASIS MEMORANDUMAS

               1.PASIŪLYMO APLINKYBĖS

               Siekiant užtikrinti būtiną vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė), kad į EEE susitarimą būtų įtrauktas 2014 m. spalio mėn. Komisijos įgyvendinimo sprendimas 2014/702/ES
                  1
                (kuriuo iš dalies keičiamas 2007 m. vasario mėn. Sprendimas 2007/131/EB
                  2
                dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje).

               Prašomos adaptuojamosios nuostatos pagrindimas ir siūlomas sprendimas

               Susijęs teisės aktas

               2014 m. spalio 7 d. Komisijos įgyvendinimo sprendimas 2014/702/ES, kuriuo iš dalies keičiamas 2007 m. vasario mėn. Sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje.

               Susijusios nuostatos

               Prievolė leisti naudoti 6,0–8,5 GHz dažnio juostos radijo spektrą įrenginiams, pagrįstiems ultraplačiajuoste ryšio technologija (UWB), orlaiviuose (priedo 4 skyrius).

               Pagrindimas ir siūlomas sprendimas

               UWB naudojimas orlaiviuose galėtų trukdyti nacionalinių mobiliojo ryšio operatorių radijo ryšiui oro uostuose bei aplink juos. Konkretus poveikis aprašytas Europos pašto ir telekomunikacijų administracijų konferencijos (CEPT) Elektroninių ryšių komiteto (ECC) 2012 m. ataskaitoje
                  3
               , o dabar išsamų tyrimą ir pakartotinį vertinimą vykdo ECC spektro inžinerijos ir mažojo nuotolio radijo ryšio įrenginių darbo grupė (SE24). Šiuo metu nustatytas šio SE24 darbo atlikimo terminas – 2016 m. I ketv.
                  4

               Radijo ryšių tankis šalia Islandijos ir Norvegijos oro uostų ir jų naudojimo intensyvumas yra didesni nei ES. Todėl reikia padaryti išimtį dėl 6,0–8,5 GHz dažnio juostos, siekiant išvengti mobiliojo ryšio operatorių radijo ryšio žalingųjų trukdžių. Į Jungtinio komiteto sprendimą įterpiama tokia adaptuojamoji nuostata:

               „Islandijai ir Norvegijai netaikoma prievolė leisti naudoti 6,0–8,5 GHz dažnio juostą įrenginiams, pagrįstiems ultraplačiajuoste ryšio technologija, orlaiviuose.“

               3.TEISINIAI PASIŪLYMO ASPEKTAI

               Tarybos reglamento (EB) Nr. 2894/94 dėl EEE susitarimo įgyvendinimo tvarkos
                  5
                1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu.

               2015/0300 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė)
                  dalinio pakeitimo
                  (ultraplačiajuostis ryšys)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  6
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XI priedą (Elektroniniai ryšiai, audiovizualinės paslaugos ir informacinė visuomenė);

               (3)į EEE susitarimą turi būti įtrauktas Komisijos įgyvendinimo sprendimas (ES) 2014/702/ES
                  7
               . Radijo ryšių tankis šalia Islandijos ir Norvegijos oro uostų ir jų naudojimo intensyvumas yra didesni nei ES. Siekiant išvengti mobiliojo ryšio operatorių radijo ryšio žalingųjų trukdžių, Islandijai ir Norvegijai neturėtų būti taikoma prievolė leisti naudoti 6,0–8,5 GHz dažnio juostą įrenginiams, pagrįstiems ultraplačiajuoste ryšio technologija, orlaiviuose;

               (4)todėl EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė) turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 293, 2014 10 9, p. 48–56.

                     (2)
                  OL L 55, 2007 2 3, p. 33–36.

                     (3)
                  ECC ataskaita 175 Co-existence study considering UWB applications inside aircraft and existing radio services in the frequency bands from 3.1 GHz to 4.8 GHz and from 6.0 GHz to 8.5 GHz, žr.

                     http://www.erodocdb.dk/Docs/doc98/official/pdf/ECCREP175.PDF

                  .

                     (4)
                  SE24_55 darbas, žr.

                     http://eccwp.cept.org/WI_Detail.aspx?wiid=477

                  .

                     (5)
                  OL L 305, 1994 11 30, p. 6–8.

                     (6)
                  OL L 305, 1994 11 30, p. 6–8.

                     (7)
                  2014 m. spalio 7 d. Komisijos įgyvendinimo sprendimas 2014/702/EB, kuriuo iš dalies keičiamas 2007 m. vasario mėn. Sprendimas 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (OL L 293, 2014 10 9, p. 48–56).

    ---documentbreak---

               EUROPOS KOMISIJA
            Briuselis, 2015 12 16
            COM(2015) 659 final
            PRIEDAI
            EEE JUNGTINIO KOMITETO SPRENDIMAS Nr. .../2015kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)priepasiūlymo dėl Tarybos sprendimodėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XI priedo (Elektroniniai ryšiai, audiovizualinės paslaugos ir informacinė visuomenė) dalinio pakeitimo(ultraplačiajuostis ryšys)

               PRIEDAS

                  EEE JUNGTINIO KOMITETO SPRENDIMAS Nr. .../2015

                  kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2014 m. spalio 7 d. Komisijos įgyvendinimo sprendimas 2014/702/ES
                  1
               , kuriuo iš dalies keičiamas 2007 m. vasario mėn. Sprendimas 2007/131/EB
                  2
                dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje;

               (2)todėl EEE susitarimo XI priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo XI priedo 5cw punktas (Komisijos sprendimas 2007/131/EB) iš dalies keičiamas taip:

               1.
                     Pridedamas šis tekstas:

               „Sprendimo nuostatos šio Susitarimo tikslais adaptuojamos taip:

               Islandijai ir Norvegijai netaikoma prievolė leisti naudoti 6,0–8,5 GHz dažnio juostą įrenginiams, pagrįstiems ultraplačiajuoste ryšio technologija, orlaiviuose.“

               2.
                     Pridedama ši įtrauka:

               „-
                     32014 D 0702: 2014 m. spalio 7 d. Komisijos įgyvendinimo sprendimas 2014/702/ES (OL L 293, 2014 10 9, p. 48).“

               2 straipsnis

               Europos Sąjungos oficialiojo leidinio EEE priede skelbtinas Įgyvendinimo sprendimo 2014/702/ES tekstas islandų ir norvegų kalbomis yra autentiškas.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį
                  3
               .

               4 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje […]

                  EEE jungtinio komiteto vardu

                  Pirmininkas

                  […]

                  EEE jungtinio komiteto
                  sekretoriai

                  […]

                     (1)
                  OL L 293, 2014 10 9, p. 48–56.

                     (2)
                  OL L 55, 2007 2 3, p. 33–36.

                     (3)
                  [Konstitucinių reikalavimų nenurodyta.] [Konstituciniai reikalavimai nurodyti.]


Avis juridique important

|

52004PC0439

Pasiūlymas dėl Tarybos sprendimo sankcionuojančio maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK 603, pateikimą į rinką kaip naujų maisto produktų ar naujų maisto produktų ingredientų pagal Europos Parlamento ir Tarybos reglamentą (EB) Nr. 258/97  /* KOM/2004/0439 galutinis */

Pasiūlymas dėl TARYBOS SPRENDIMO sankcionuojančio maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK 603, pateikimą į rinką kaip naujų maisto produktų ar naujų maisto produktų ingredientų pagal Europos Parlamento ir Tarybos reglamentą (EB) Nr. 258/97(pateikta Komisijos)AIŠKINAMASIS MEMORANDUMAS2001 m. balandzio 24 d. Monsanto kompanija, remdamasi Naujų maisto produktų reglamento (EB) Nr. 258/97 4 straipsniu, pateikė paraiską kompetentingoms Nyderlandų valdzios įstaigoms dėl maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK 603, pateikimo į rinką kaip naujų maisto produktų ar naujų maisto produktų ingredientų.Pradinėje įvertinimo ataskaitoje is Nyderlandų buvo padaryta isvada, kad maisto produktai ir maisto produktų sudedamosios dalys, gautos is genetiskai modifikuotos kukurūzų genetinės linijos NK 603, yra tokie pat saugūs, kaip ir maisto produktai ir maisto produktų ingredientai, gauti is įprastinių kukurūzų, ir gali būti naudojami tokiu pačiu būdu, tačiau kitos valstybės narės pareiskė pagrįstus priestaravimus dėl jų pateikimo į rinką. Dėl to buvo reikalingas patvirtinimas per vykdymo aktų kontrolės procedūrą pagal Reglamento (EB) Nr. 258/97 7 straipsnio 1 punktą. Atsizvelgdama į valstybių narių priestaravimus, Komisija paprasė Europos Maisto produktų saugos inspekcijos pateikti savo nuomonę, kuri buvo gauta 2003 m. lapkričio 25 d., ir po to padaryta isvada, kad NK 603 kukurūzai yra tokie pat saugūs, kaip ir įprastiniai kukurūzai, todėl jų pateikimas į maisto produktų ar pasarų bei apdirbimo rinką neturės neigiamo poveikio zmonių ir gyvūnų sveikatai, o siame kontekste taip pat ir aplinkai [1].[1]   Leidinys EFSA Journal (2003) 9, 1-14.Tokiu pagrindu 2004 m. balandzio 30 d. Nuolatiniam maisto produktų grandinės ir gyvūnų sveikatos komitetui buvo pateiktas balsavimui Komisijos sprendimo projektas dėl maisto produktų ir maisto produktų ingredientų, gautų is genetiskai modifikuotų kukurūzų genetinės linijos NK 603, pateikimo į Bendrijos rinką. Balsavimo rezultatai buvo tokie:50 balsų uz: (BE, FR, IE, IT, NL, FI, SE, UK)19 balsų pries: (DK, EL, LU, AT, PT)18 susilaikė: (DE, ES)Komitetas negalėjo pateikti daugumos pritarimo nuomonei dėl Komisijos pateikto projekto. Todėl pagal Reglamento (EB) Nr. 258/97 13 straipsnio 4 paragrafo b punktą ir remiantis Tarybos sprendimo 1999/468/EB 5 straipsniu, Komisija privalo nedelsiant pateikti Tarybai pasiūlymą dėl priemonių, kurių reikia imtis, ir Tarybai skiriami trys mėnesiai priimti daugumos sprendimą ir informuoti apie tai Europos Parlamentą, kuris gali siuo klausimu uzimti tam tikrą poziciją, atsizvelgdamas į auksčiau minėto Sprendimo 8 straipsnį.Remiantis Reglamento (EB) Nr. 1829/2003 46 straipsniu dėl genetiskai modifikuotų maisto produktų ir pasarų, siuo atveju leidimas turi būti suteikiamas pagal Reglamentą (EB) Nr. 258/97. Tačiau, siekiant atsizvelgti į naują genetiskai modifikuotų maisto produktų ir pasarų patvirtinimo įstatyminę sistemą, į Komisijos pasiūlymą įtraukta ir informacija, kurios reikalaujama pagal Reglamento (EB) Nr. 1829/2003 6 straipsnio 5 dalį ir 7 straipsnio 2 dalį.Pasiūlymas dėl TARYBOS SPRENDIMO sankcionuojančio maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK 603, pateikimą į rinką kaip naujų maisto produktų ar naujų maisto produktų ingredientų pagal Europos Parlamento ir Tarybos reglamentą (EB) Nr. 258/97EUROPOS SĄJUNGOS TARYBA,atsizvelgdama į Europos bendrijos steigimo sutartį,atsizvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto produktų ingredientų  [2] (toliau vadinamą Reglamentu), ypač į jo 7 straipsnį,[2]  OJ L43, 1997 02 14, p.1atsizvelgdama į Komisijos pasiūlymą,kadangi:(1) 2001 m. balandzio 24 d. Monsanto kompanija, remdamasi Reglamento 4 straipsniu, pateikė paraiską kompetentingoms Nyderlandų valdzios įstaigoms dėl maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK 603, pateikimo į rinką kaip naujų maisto produktų ar naujų maisto produktų ingredientų.(2) Pradinėje įvertinimo ataskaitoje, gautoje is Nyderlandų 2002 m. lapkričio 5 d., buvo padaryta isvada, kad maisto produktai ir maisto produktų ingredientai, gauti is genetiskai modifikuotos kukurūzų genetinės linijos NK 603, yra tokie pat saugūs, kaip ir maisto produktai ir maisto produktų ingredientai, gauti is įprastinių kukurūzų, ir gali būti naudojami tokiu pačiu būdu.(3) 2003 m. sausio 6 d. Komisija persiuntė pradinę įvertinimo ataskaitą visoms valstybėms narėms. Per 60 dienų laikotarpį, numatytą Reglamento 6 straipsnio 4 dalyje, dėl sių produktų pateikimo į rinką buvo pareiksti pagrįsti priestaravimai, remiantis ten nurodyta sąlyga.(4) 2003 m. rugpjūčio 27 d. Komisija, remdamasi Reglamento 11 straipsniu, paprasė Europos Maisto produktų saugos inspekcijos (EFSA) pateikti savo nuomonę. 2003 m. lapkričio 25 d. EFSA pateikė savo nuomonę, kad NK 603 kukurūzai yra tokie pat saugūs, kaip ir įprastiniai kukurūzai, todėl jų pateikimas į maisto produktų ar pasarų bei apdirbimo rinką neturės neigiamo poveikio zmonių ir gyvūnų sveikatai, o siame kontekste taip pat ir aplinkai [3]. Pateikdama sią nuomonę, EFSA įvertino visus konkrečius klausimus ir problemas, iskeltas valstybių narių.[3]  Leidinys EFSA Journal (2003) 9, 1-14(5) Reglamento (EB) Nr. 1829/2003 dėl genetiskai modifikuotų maisto produktų ir pasarų 46 straipsnio 1 dalyje numatyta, kad paraiskos, pateiktos pagal Reglamento (EB) Nr. 258/97 4 straipsnį iki sio Reglamento įsigaliojimo datos, nagrinėjamos pagal Reglamento (EB) Nr. 258/97 nuostatas, nepaisant Reglamento (EB) Nr. 1829/2003 38 straipsnio, tais atvejais, kai papildomo įvertinimo ataskaita, kurios reikalaujama, remiantis Reglamento (EB) Nr. 258/97 6 straipsnio 3 dalimi, buvo perduota Komisijai iki Reglamento (EB) Nr. 1829/2003 įsigaliojimo datos.(6) Europos Komisijos Jungtinis tyrimų centras (JRC), bendradarbiaudamas su Europos GMO laboratorijų tinklu (ENGL) patvirtino NK603 kukurūzų aptikimo metodą. JRC atliko issamų sio metodo pagrindimo tyrimą (ziedinį bandymą) pagal patvirtintas tarptautines taisykles, numatančias kiekybinio atvejų įvertinimo metodo, skirto aptikti ir kiekybiskai įvertinti NK603 transformacijos atvejus kukurūzuose, veikimo patikrinimą. Medziagą, reikalingą tyrimams atlikti, pateikė Monsanto kompanija. JRC atsizvelgė į tai, kad metodas buvo taikomas konkrečiam tikslui, įvertindamas ENGL pasiūlytus kontrolės metodų charakteristikų kriterijus, taip pat į esamą mokslinį supratimą apie patenkinamą metodo veikimą. Tiek metodas, tiek jo patvirtinimo rezultatai buvo pateikti viesai.(7) Informacinę medziagą apie kukurūzus is genetiskai modifikuotos kukurūzų genetinės linijos NK603 paruosė Europos Komisijos Jungtinis tyrimų centras.(8) Maisto produktai ir maisto produktų ingredientai is genetiskai modifikuotos kukurūzų genetinės linijos NK603 turi būti zenklinami pagal Reglamento (EB) Nr. 1829/2003 nuostatas ir turi atitikti atpazinimo reikalavimus, nustatytus Reglamente (EB) Nr. 1830/2003 dėl genetiskai modifikuotų organizmų ir maisto produktų bei pasarų, pagamintų is genetiskai modifikuotų organizmų, atpazinimo, is dalies pakeičiant Direktyvą 2001/18/EC [4].[4]  OJ L268, 2003 10 08, p.24(9) Remiantis Komisijos reglamentu (EB) Nr. 65/2004, Reglamente (EB) Nr. 1830/2003 produktui priskiriamas unikalus identifikatorius.(10) Priede pateikta informacija apie maisto produktų ir maisto produktų ingredientų, gautų is genetiskai modifikuotos kukurūzų genetinės linijos NK603, įskaitant ir patvirtintą aptikimo metodą ir informacinę medziagą, gali būti gaunama is Registro, nurodomo Reglamento (EB) Nr. 1829/2003 28 straipsnyje.(11) Nuolatinis maisto produktų grandinės ir gyvūnų sveikatos komitetas nepareiskė palankios nuomonės.PRIĖMĖ ŠĮ SPRENDIMĄ:1 straipsnisMaisto produktai ir maisto produktų ingredientai, gauti is genetiskai modifikuotos kukurūzų genetinės linijos NK603 (toliau vadinami ,,produktais"), kaip numatyta ir nurodyta Priede, gali būti pateikti į Bendrijos rinką kaip nauji maisto produktai ar nauji maisto produktų ingredientai.2 straipsnisProduktai zymimi kaip ,,genetiskai modifikuoti kukurūzai" arba ,,pagaminti is genetiskai modifikuotų kukurūzų", remiantis zenklinimo reikalavimais, nustatytais Reglamento (EB) Nr. 1829/2003 13 straipsnyje.3 straipsnisProduktai ir informacija, įtraukti į Priedą, įvedami į Bendrijos genetiskai modifikuotų maisto produktų ir pasarų registrą.4 straipsnisŠis Sprendimas skirtas Monsanto Europe S.A, Avenue de Tervuren 270-272, B-1150 Briuselis, Belgija, atstovaujančiai Monsanto kompaniją, JAV. Jis galioja 10 metų.Priimta Briuselyje,Tarybos varduPrezidentasPRIEDASINFORMACIJA, KURI TURI BŪTI ĮVESTA Į BENDRIJOS GENETIŠKAI MODIFIKUOTŲ MAISTO PRODUKTŲ IR PAŠARŲ REGISTRĄ(a) Leidimo turėtojas:Pavadinimas: Monsanto Europe S.A.Adresas: Avenue de Tervuren 270-272, B-1150 Briuselis, BelgijaMonsanto kompanijos, 800 N. Lindbergh Boulevard St. Louis, Missouri 63167 JAV vardu.(b) Produktų paskirtis ir specifikacija:Maisto produktai ir maisto produktų ingredientai, gauti is genetiskai modifikuotų kukurūzų (Zea maize L.) genetinės linijos NK603 su padidintu atsparumu herbicidui glifosatui, ir is visų jos sukryzminimų su tradicinių veislių kukurūzų genetinėmis linijomis. Kukurūzų genetinė linija NK 603 turi tokias DNR sekas dviejose nepaliestose kasetėse:- 5-enolpiruvilsikimato-3-fosfato syntazės (epsps) genas, isvestas is Agrobacterium spec. atmainos CP (CP4 EPSPS), kuris pernesa atsparumą glifosatui, reguliuojamas ryzių aktino 1 geno promotoriaus, terminacijos sekos is Agrobacterium tumefaciens ir chloroplasto tranzito peptidų seka is epsps geno is Arabidopsis thaliana.- 5-enolpiruvilsikimato-3-fosfato syntazės (epsps) genas, isvestas is Agrobacterium spec. atmainos CP (CP4 EPSPS), kuris pernesa atsparumą glifosatui, reguliuojamas patobulinto 35S promotoriaus, isvesto is kalafioro mozaikinio viruso, terminacijos sekos is Agrobacterium tumefaciens ir chloroplasto tranzito peptidų seka is epsps geno is Arabidopsis thaliana.(c) enklinimas: ,,Genetiskai modifikuoti kukurūzai" arba ,,pagaminti is genetiskai modifikuotų kukurūzų"(d) Aptikimo metodas:- Įvykių fiksavimo realaus laiko kiekybinis PCR paremtas metodas genetiskai modifikuotiems NK 603 kukurūzams.- Patvirtintas Europos Komisijos Jungtinio tyrimų centro (JCR), bendradarbiaujant su Europos GMO laboratorijų tinklu (ENGL), publikuojamas .- Informacinė medziaga: IRMM-415, paruosta Europos Komisijos Jungtinio tyrimų centro (JCR).(e) Unikalus identifikatorius: MON-00603-6(f) Informacija, būtina pagal Kartaginos protokolo II Priedo reikalavimus:Nėrag) Produkto isleidimo į rinką sąlygos ar apribojimai:Nėra(h) Rinkos stebėjimo reikalavimaiNenustatyti


               EUROPOS KOMISIJA
            Briuselis, 2015 11 06
            COM(2015) 553 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2015/005 FI/Computer Programming“)

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2015 m. birželio 12 d. Suomija pateikė paraišką „EGF/2015/005 FI/Computer programming“ dėl finansinės paramos iš EGF atleidus darbuotojus
                  2
                ekonomikos sektoriuje, kuris priskiriamas NACE 2 red. 62 skyriui (kompiuterių programavimo, konsultacinė ir susijusi veikla) NUTS
                  3
                2 lygmens Suomijos regionuose – Länsi-Suomi (FI19), Helsinki-Uusimaa (FI1B), Etelä-Suomi (FI1C) ir Pohjois- ja Itä-Suomi (FI1D). Šie regionai, kartu paėmus, sudaro visą Suomiją, išskyrus Alandų salas.

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        „EGF/2015/005 FI/Computer programming“

                        Valstybė narė

                        Suomija

                        Susijęs regionas (-ai) (NUTS 2 lygis)

                        Länsi-Suomi (FI19)

                        Helsinki-Uusimaa (FI1B)

                        Etelä-Suomi (FI1C)

                        Pohjois- ja Itä-Suomi (FI1D)

                        Paraiškos pateikimo data

                        2015 m. birželio 12 d.

                        Paraiškos gavimo patvirtinimo data

                        2015 m. birželio 12 d.

                        Prašymo pateikti papildomos informacijos data

                        2015 m. birželio 26 d.

                        Papildomos informacijos pateikimo terminas

                        2015 m. rugpjūčio 21 d.

                        Vertinimo atlikimo terminas

                        2015 m. lapkričio 13 d.

                        Intervencijos kriterijus

                        EGF reglamento 4 straipsnio 1 dalies b punktas

                        Susijusių įmonių skaičius

                        69

                        Ekonominės veiklos sektorius (-iai)

                        (NACE 2 red. skyrius)
                           4

                        62 skyrius (Kompiuterių programavimo, konsultacinė ir susijusi veikla)

                        Ataskaitinis laikotarpis (devynių mėnesių)

                        2014 m. liepos 30 d.–2015 m. balandžio 30 d.

                        Atleistų darbuotojų skaičius ataskaitiniu laikotarpiu

                        1 603

                        Bendras reikalavimus atitinkančių paramos gavėjų skaičius

                        1 603

                        Bendras tikslinių paramos gavėjų skaičius

                        1 200

                        Remtinų nedirbančių ir nesimokančių jaunuolių (NEET) skaičius

                        0

                        Prie individualių poreikių pritaikytoms paslaugoms skirtas biudžetas, EUR

                        4 167 000

                        EGF paramai įgyvendinti skirtas biudžetas
                           5
                        , EUR

                        205 000

                        Bendras biudžetas, EUR

                        4 372 000

                        EGF parama, EUR (60 %)

                        2 623 200

               PARAIŠKOS VERTINIMAS

               Procedūra

               4.Suomija paraišką „EGF/2015/005 FI/Computer programming“ pateikė 2015 m. birželio 12 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje nustatyti intervencijos kriterijai. Komisija patvirtino gavusi paraišką 2015 m. birželio 12 d. – per dvi savaites nuo paraiškos pateikimo, o 2015 m. birželio 26 d. paprašė Suomijos pateikti papildomos informacijos. Tokia papildoma informacija buvo pateikta per aštuonias savaites, pratęsus terminą dviem savaitėmis tinkamai pagrįstu Suomijos prašymu. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2015 m. lapkričio 13 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 1 603 darbuotojais, atleistais iš darbo ekonomikos sektoriuje, kuris priskiriamas NACE 2 red. 62 skyriui (kompiuterių programavimo, konsultacinė ir susijusi veikla). Darbuotojai buvo atleisti NUTS 2 lygio regionuose Länsi-Suomi (FI19), Helsinki-Uusimaa (FI1B),  Etelä-Suomi (FI1C) ir Pohjois- ja Itä-Suomi (FI1D). Darbuotojai atleisti 69 įmonėse
                  6
               , beveik pusė iš jų (778) – įmonėje Microsoft Mobile Oy.

               Intervencijos kriterijai

               6.Suomija pateikė paraišką laikydamasi EGF reglamento 4 straipsnio 1 dalies b punkte nustatytų intervencijos kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų. Vien tik regione Helsinki-Uusimaa (FI1B) yra atleisti 737 darbuotojai.

               7.Šios paraiškos ataskaitinis devynių mėnesių laikotarpis – 2014 m. liepos 30 d.–2015 m. balandžio 30 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               8.Apskaičiuotas ataskaitiniu laikotarpiu atleistų darbuotojų skaičius:

               –1 218 – nuo darbdavio individualaus įspėjimo apie darbuotojo atleidimą arba apie darbo sutarties nutraukimą dienos;

               –385 – nuo darbo sutarties nutraukimo de facto dienos ar nuo jos galiojimo pabaigos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 1 603.

               Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos

               10.Siekdama nustatyti darbuotojų atleidimo sąsają su esminiais pasaulio prekybos sistemos struktūriniais pokyčiais dėl globalizacijos, Suomija teigia, kad pastaraisiais metais IRT sektoriaus darbo vietų pasiskirstymas tarp ES ir kitų šalių keitėsi ES nenaudai. Nors šios srities produkcijos kiekis didėja visame pasaulyje, jis mažėja Europoje, nes verslas ir paslaugos perkeliamos į Kiniją, Indiją, Taivaną ir kitas ne Europos šalis. Vien 2014 m. Suomijos IRT įmonių darbuotojų skaičius buvo sumažintas 3 proc. arba 1 500 žmonių.

               IRT sektoriaus darbo vietų paskirstymas tarp Europos Sąjungos ir kitų šalių (2009 ir 2011 m.)

               Šaltinis: Europos Komisija. ICT Industry Analysis Predict 2013 & 2014 Reports: An Analysis of ICT R&D in the EU and Beyond

               11.Toks poveikis buvo ypatingai juntamas Suomijoje, kur visas Suomijos elektronikos pramonės sektorius buvo stipriai paveiktas, o „Nokia“ 2011 m. paskelbė apie masinį atleidimą iš darbo. 2012 m. „Nokia“ pirmiausia atleido 1 000 darbuotojų iš Sale esančios gamyklos („EGF/2012/006 FI/Nokia Salo“), o 2012 m. pabaigoje ir 2013 m. pradžioje atleido dar 3 700 darbuotojų („EGF/2013/001 FI/Nokia“). Po to dar 600 darbuotojų atleista mikroschemų kūrimo versle 2014 m. („EGF/2015/001 FI/Broadcom“).

               12.Šiomis aplinkybėmis kompiuterių programavimo, konsultacinės ir susijusios veiklos sektoriuje ir toliau buvo dedamos pastangos siekiant konkuruoti pasaulio rinkoje ir nepaisant netgi to, kad neliko pagrindinio paslaugų kliento, t. y. „Nokia“.

               13.Suomijos programinės įrangos pramonė dabar vis daugiau investuoja į pramoninio interneto ir debesijos kompiuterijos paslaugas, rinkdamasi geresnes (verslas verslui) paslaugas, nors tuo pat metu patiria problemų, susijusių su paslaugomis vartotojams (verslas vartotojams). Pastarosios problemos kyla dėl pasaulio rinkos kainų spaudimo. Rinkos dalyviai turi dėl užsakymų konkuruoti su įmonėmis iš pigesnės gamybos šalių. Be to, stebima tendencija, kad  Suomijoje veikiančios viso pasaulio bendrovės tam tikrą veiklą perkelia į pigesnės gamybos šalis. CGI, pavyzdžiui, 2014 m. lapkričio mėn. paskelbė, kad ji turėjo sumažinti savo Suomijos personalą 270 etatų ir perkelti savo veiklą už ES ribų
                  7
               .

               14.Programinės įrangos verslas yra pasaulinio masto verslo veikla, o programinės įrangos produktai perkami visame pasaulyje pasirenkant ekonomiškiausius šaltinius. Tačiau programinės įrangos produktai vis dar turi būti pritaikyti prie šalių, regionų ar kalbos specifinių reikalavimų.

               15.Svarbus aspektas yra tai, kad pasaulinei programinės įrangos pramonei nuolat reikalinga nauja, išsilavinusi darbo jėga, nes produktų gyvavimo ciklas ir susijusios programinės įrangos sprendimai yra labai trumpi, palyginti su jų personalo gyvavimo ciklu. Konkurencija tarp darbuotojų iš ES ir iš ES nepriklausančių šalių yra labai didelė. Senstantiems ir mažiau išsilavinusiems darbuotojams iš ES sunku konkuruoti su jaunais ir aukštesnės kvalifikacijos darbuotojais už ES ribų.

               16.Nors 2008 m. Suomijoje technologijų pramonėje iš viso dirbo 326 000 žmonių, tokiose bendrovėse dirbančių darbuotojų skaičius 2014 m. buvo 276 000. Tai atitinka maždaug 3 % mažėjimą per metus (10 000 darbuotojų).

               17.Iki šiol kompiuterių programavimo, konsultacinės ir susijusios veiklos sektoriuje buvo pateiktos dvi EGF paraiškos, iš kurių viena grindžiama globalizacija ir viena – pasauline finansų ir ekonomikos krize
                  8
               .

               Darbuotojų atleidimą ir darbo veiklos nutraukimą lemiantys įvykiai

               18.Šiuos atleidimus bendrovėje „Nokia“ lemiantys įvykiai – tai pokyčiai, kurie pastaraisiais metais turėjo didelį poveikį IRT sektoriui Suomijoje. „Nokia“ mobiliųjų telefonų operacinių sistemų kūrimas ir projektavimas buvo panaudotas įdarbinti tūkstančius Suomijos žmonių, ypač Oulu, o šiuo metu šios funkcijos buvo perkeltos į šalis už Europos ribų.

               19.Dėl „Nokia“ ir „Microsoft“  sprendimų (gamybos perkėlimo, nutraukimo ir kūrimo darbų stabdymo Suomijoje) nukentėjo daugelis programinės įrangos gamintojų įmonių, kurių veikla buvo susijusi su „Nokia“ ar „Microsoft“. Todėl bendrovės „Nokia“ problemos darė poveikį padėčiai visoje Suomijos programinės įrangos pramonėje. Pavyzdžiui, IRT paslaugų bendrovė „Tieto“ pateisino darbuotojų atleidimą, apie kurį ji paskelbė 2014 m. rudenį, sumažėjusiu užsakymų skaičiumi iš vieno savo pagrindinių klientų, t. y. „Nokia“. Tokios bendrovės kaip „Atos IT Solutions and Services“, žaidimų bendrovė „Rovio Entertainment and Samlink“ atleido darbuotojus dėl panašių priežasčių.

               20.Per 2014 m. rudenį ir 2015 m. pavasarį darbuotojus atleido iš viso 69 programinės įrangos pramonės įmonės. Priežastys, dėl kurių įvyko šie atleidimai iš darbo, yra įvairios, bet dažniausia jų buvo ta, kad bendrovės patyrė vis spartesnę stiprėjančią tarptautinę konkurenciją. „Nokia“ ir „Microsoft“ įmonių veiklos nutraukimas buvo ypač svarbus, bet dažniausiai darbuotojų atleidimai yra didesnio masto fenomeno visame programavimo sektoriuje dalis.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               NUTS 2 regionai Helsinki-Uusimaa (FI1B) ir Pohjois- ja Itä-Suomi (FI1D) yra regionai, kuriuose įvyko daugiau kaip 75 % darbuotojų atleidimų. Dėl šios priežasties šie du regionai išsamiau aptariami toliau.

               21.Šiaurės Pohjanma (regiono Pohjois- ja Itä-Suomi (FI1D) dalis, kur yra Oulu) yra regionas, kuriam būdingas didelis nedarbo lygis (didesnis už nacionalinį vidurkį). 2015 m. vasario mėn. nacionalinis nedarbo lygis buvo 13,5 %, o Šiaurės Pohjanmoje jis buvo 15,7 % ir 17,1 % – Oulu. Beveik du trečdaliai ieškančių darbo asmenų regione gyvena Oulu, kaip ir dauguma regiono bedarbių specialistų.

               22.Šiuo metu Šiaurės Pohjanmoje IRT sektoriuje veiklą vykdo apie 1 250 vienetų pagal veiklos rūšį; dauguma jų veikia Oulu. Ekonominių tendencijų duomenys rodo, kad IRT sektoriaus įmonių apyvarta nuo 2012 m. mažėjo
                  9
               . Visame informatikos sektoriuje dirba maždaug 12 % dirbančiųjų regione. Šie sunkumai lėmė daugybės darbuotojų privačiajame ir viešajame sektoriuose atleidimą. 2008 m. regiono IRT sektoriaus bendrovėse dirbo beveik 13 000 darbuotojų, o pastaraisiais metais šis skaičius sumažėjo iki maždaug 10 000.

               23.Oulu vietovė buvo gerokai paveikta dėl darbo vietų mažinimo IRT sektoriuje, nes ši vietovė nuo 9-ojo dešimtmečio buvo viena svarbiausių vietų bendrovių biurams steigtis, moksliniams tyrimams ir technologijų plėtrai bei pramonei vystyti ir darbo vietoms kurti. 2015 m. pavasarį regione buvo maždaug 1 500 bedarbių IRT sektoriuje. Apie 80 % iš jų gyvena Oulu vietovėje. Be to, trečdalis bedarbių, turinčių aukštojo mokslo diplomą, IRT sektoriuje visą laiką neturi darbo jau ilgiau nei metus. Darbuotojų atleidimas iš bendrovės „Microsoft“ dar labiau sukomplikavo ir taip sunkią padėtį.

               24.Oulu aktyviai plėtojami nauji ekonomikos augimo sektoriai, sukursiantys darbo vietas, pavyzdžiui, pramoninių procesų skaitmeninimas,  siekiama geresnio nuspėjamumo ir turi būti užtikrintas bedarbių IRT specialistų įtraukimas į šį procesą
                  10
               .

               25.Ūsimoje 2015 m. vasario mėn. pabaigoje darbo ieškantys bedarbiai sudarė 11 % visos darbo jėgos. Nors šis skaičius yra mažesnis nei šalies vidurkis, nedarbo lygio augimas yra daug didesnis Ūsimoje (15,0 %) nei visoje Suomijoje (9,7 %). Vasario mėn. kiekvienai laisvai darbo vietai teko 5,1 ieškančio darbo bedarbio. Nedarbas didėja ir dėl teigiamos migracijos į vietovę. 2015 m. rugpjūčio mėn. darbo ieškančių bedarbių skaičius Ūsimoje viršijo 104 000 ir tai yra didžiausias skaičius nuo dešimtojo dešimtmečio pradžios.

               26.Ūsimos BVP sudaro 36 % Suomijos BVP. Ji yra atsakinga už visos Suomijos privataus sektoriaus programinės įrangos pramonės 71 % apyvartos, 62 % dirbančiųjų ir 52 % verslo įmonių. Tai reiškia, kad programinės įrangos sektoriui Ūsima, galima sakyti, tapo dar svarbesnė nei visoms kitoms pramonės šakoms kartu sudėjus.

               27.2013 m. programinės įrangos pramonė sudarė 3 % apyvartos, 5 % personalo  ir 3 % verslo įmonių Ūsimos privačiajame sektoriuje.

               28.Per ataskaitinį laikotarpį Ūsimos regione iš viso buvo 49 programinės įrangos įmonės, kurios derėjosi dėl bendradarbiavimo. Apskaičiuota, kad darbuotojų skaičiaus mažinimo poreikis bendradarbiavimo derybų pradžioje buvo 1 681 žmogus.

               29.Remiantis išankstiniu vertinimu, atrodo, kad (ypač kalbant apie CGI) atleidžiami darbuotojai buvo samdomi darbuotojai, vyresni kaip 50 metų –  grupė, kuriai sunku rasti naują darbą ir yra pagrįsta manyti, jog iki 2016 m. birželio mėn. daugiau nei 50 % šių žmonių bus ilgalaikiai bedarbiai.

               Tiksliniai paramos gavėjai ir siūlomi veiksmai

               Tiksliniai paramos gavėjai

               30.Apskaičiuota, kad priemonėmis pasinaudos 1 200 atleistų darbuotojų. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius

                        Lytis

                        Vyrai

                        660

                        (55,0 %)

                        Moterys:

                        540

                        (45,0 %)

                        Pilietybė:

                        ES piliečiai

                        1 160

                        (96,7 %)

                        Ne ES piliečiai:

                        40

                        (3,3 %)

                        Amžiaus grupė:

                        15–24 m.

                        24

                        (2,0 %)

                        25–29 m.

                        72

                        (6,0 %)

                        30–54 m.

                        936

                        (78,0 %)

                        55–64 m.

                        156

                        (13,0 %)

                        daugiau kaip 64 m.

                        12

                        (1,0 %)

               Siūlomų veiksmų tinkamumas

               31.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus.

               A. Konsultuojamojo ugdymo priemonės ir kitos parengiamosios priemonės

               –Darbo paieškos mokymas

               Darbo paieškos mokymo tikslas – suteikti dalyviams informaciją apie darbo rinką, padėti jiems suprasti savo galimybes, tobulinti ir atnaujinti savo darbo paieškos įgūdžius. Dėl darbo paieškos ypatumų IRT sektoriuje, bus perkamos mokymo paslaugos, orientuotos į profesinę kompetenciją ir tikslinės grupės poreikius.

               Užimtumas gali būti skatinamas teikiant mokymo paslaugas, remiant darbo jėgos mobilumą kartu su EURES paslaugomis, pavyzdžiui, siūlant specialias darbo paieškos mokymo grupes, kuriose daugiausia dėmesio skiriama IRT srities darbo vietų identifikavimui užsienyje.

               –Konsultuojamasis ugdymas darbo vietoje (individualus orientavimas)

               Konsultuojamojo ugdymo darbo vietoje tikslas yra pagalba privačiam klientui ieškant darbo ar mokymo darbo vietoje. Viena vertus, konsultuojamasis ugdymas darbo vietoje gali skatinti pakartotinai įdarbinti darbo ieškantį asmenį padedant jam panaudoti įvairias galimybes susirasti darbą (atvejų valdymas), kita vertus, jis gali padėti jiems rasti naują darbą konsultuojant  darbo ieškantį asmenį paieškos metu.

               –Konsultuojamasis ugdymas karjerai

               Konsultuojamojo ugdymo karjerai paslaugos yra perkamos asmenims, jei, Įdarbinimo ir ekonomikos plėtros tarnybos (toliau – TE tarnyba) vertinimu, klientams reikia funkcionalesnės, intensyvesnės ir ilgalaikės paramos planuojant savo karjerą.

               –Ekspertų vertinimai

               Žmonės programavimo sektoriuje turi labai skirtingą kompetenciją. Siekiant įvertinti paslaugų darbo ieškantiems asmenims poreikį, TE tarnyba gali organizuoti ekspertų vertinimus, pavyzdžiui, darbo galimybių įvertinimą; profesinių įgūdžių ir kompetencijos nustatymą; verslumo gebėjimų ir verslo veiklos galimybių vertinimą. Eksperto vertinimo turinys ir aprėptis priklauso nuo asmeninės darbo ieškančiojo situacijos.

               B. Užimtumo ir verslo paslaugos

               EGF finansuojamos užimtumo ir verslo paslaugos, teikiamos TE tarnybos, apima paramą savarankiškai darbo paieškai internetu, darbo pasiūlymus ir kitas įdarbinimo paslaugas, įskaitant tarptautines įdarbinimo paslaugas, kelionpinigių bei persikraustymo išlaidų atlyginimą, profesinį orientavimą ir kompetencijos nustatymą, darbo gebėjimų vertinimą, mokymą, darbo ar mokymo pabandymą ir darbo užmokesčio subsidijas. TE tarnyba yra atsakinga už siūlomas paslaugas, o EGF specialistai bus atsakingi už šio darbo atlikimą.

               C. Mokymas

               Mokymas yra vykdomas kaip profesinis perkvalifikavimas, kurio tikslas – įgyti profesiją arba profesinę kvalifikaciją, aktualią toje pramonės srityje, kurioje užimtumo lygis yra aukštas, ar kaip nuolatinis profesinis tobulinimas stiprinant turimą kompetenciją. Mokymas pritaikomas prie tikslinės grupės poreikių.

               Tokio mokymo tikslas – suteikti mokymo dalyviams praktinių žinių, kaip veikia bendrovės ir kokie darbo įgūdžiai būtini darbui bendrovėje, taip pat kokia kompetencija reikalinga norint sukurti bendrovę. Mokymo tikslas yra gauti darbą vienoje iš dalyvaujančių bendrovių arba pradėti naują verslą per įmonės kūrimo projektą.

               Specialusis mokymas gali būti organizuojamas tiems, kurių išsilavinimo lygis yra aukštesnis.

               D. Darbo užmokesčio subsidijos

               Darbo užmokesčio subsidijos bus skiriamos atleistų darbuotojų įdarbinimui naujame darbe remti, mažinant darbdavio darbo užmokesčio sąnaudas. Darbo užmokesčio subsidijos naudojamos taip, kad būtų ypač skatinamas įdarbinimas privačiame sektoriuje naudojant subsidiją. Nuo 2015 m. darbo užmokesčio subsidija bus 30–50 proc. darbo užmokesčio sąnaudų, priklausomai nuo to, kiek laiko toks asmuo, kurį pasamdžius mokama subsidija, buvo bedarbiu.

               E. Veiklos pradžios dotacijos

               Veiklos pradžios dotacijos tikslas – paskatinti pradėti verslo veiklą ir atskirų asmenų užimtumą. Veiklos pradžios dotacijomis užtikrinamos pradedančiųjų verslininkų pajamos per laikotarpį, kurio reikia pradėti ir sukurti visą darbo etatą atitinkantį verslą, bet ne ilgiau kaip 18 mėnesių.

               Veiklos pradžios dotaciją sudaro dvi dalys – pagrindinė išmoka ir priedas. 2015 m. pagrindinė išmoka sudaro 32,80 EUR per dieną. Priedo dydis priklauso nuo konkretaus atvejo, nustatomas TE tarnybos nuožiūra. Priedas svyruoja nuo 10 iki 60 % bazinės išmokos dydžio.

               F. Verslumo konsultacijos ir paslaugos naujiems verslininkams

               Su verslumo skatinimu susiję veiksmai įgyvendinami kaip verslo inkubatoriaus tipo mokymas ir verslumo mokymas. Be to, naujiems verslininkams siūlomi patarimai, konsultacijos ir veiklos pradžios dotacijos. Naujų įmonių steigimas bus remiamas naudojant paregionio verslo paslaugų tinklus ir Užimtumo ir ūkio ministerijos (MEE) įmonių verslo planavimą, pritaikytą prie klientų poreikių.

               G. Kelionės, nakvynės ir perkraustymo išlaidas padengiančios išmokos

               Darbo ieškančiam asmeniui gali būti skiriamos išmokos kelionės ir apgyvendinimo išlaidoms, patirtoms ieškant darbo arba dalyvaujant mokymuose, padengti ir perkraustymo išlaidoms, patiriamoms gavus darbą nutolusioje vietovėje, kompensuoti.

               32.Čia nustatyti siūlomi veiksmai reiškia aktyvias darbo rinkos priemones pagal tinkamus finansuoti veiksmus, kaip nustatyta EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               33.Suomija pateikė prašomą informaciją apie veiksmus, kurių susijusi įmonė privalo imtis pagal nacionalinės teisės aktus arba kolektyvines sutartis. Ji patvirtino, kad finansinė parama iš EGF nepakeis tokių veiksmų.

               Biudžeto sąmata

               34.Numatomos bendros išlaidos – 4 372 000 EUR; iš jų išlaidos prie asmens reikmių pritaikytoms paslaugoms – 4 167 000 EUR ir išlaidos pasirengimo, valdymo, informavimo ir viešinimo, kontrolės ir ataskaitų teikimo veiklai – 205 000 EUR.

               35.Bendra iš EGF prašomos finansinės paramos suma yra 2 623 200 EUR (60 % visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui
                        EUR

                        Numatomos visos išlaidos

                        EUR

                        Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus)

                        Konsultuojamojo ugdymo priemonės ir kitos parengiamosios priemonės

                        710

                        400,00

                        284 000,00

                        Užimtumo ir verslo paslaugos

                        1 200

                        375,00

                        450 000,00

                        Mokymas

                        468

                        5 000,00

                        2 340 000,00

                        Veiklos pradžios dotacijos

                        45

                        6 000,00

                        270 000,00

                        Verslumo konsultacijos ir paslaugos naujiems verslininkams

                        12

                        5 000,00

                        60 000,00

                        Tarpinė suma (a):

                        prie individualių poreikių pritaikytų paslaugų paketo proc. dalis

                        —

                        3 404 000

                        (81,69 %)

                        Išmokos ir paskatos (veiksmai pagal EGF reglamento 7 straipsnio 1 dalies b punktą)

                        Darbo užmokesčio subsidijos

                        92

                        8 000,00

                        736 000,00

                        Kelionės, nakvynės ir perkraustymo išlaidas padengiančios išmokos

                        180

                        150,00

                        27 000,00

                        Tarpinė suma (b):

                        prie individualių poreikių pritaikytų paslaugų paketo proc. dalis

                        —

                        763 000

                        (18,31 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        —

                        10 000,00

                        2. Valdymas

                        —

                        165 000,00

                        3. Informavimas ir viešinimas

                        —

                        25 000,00

                        4. Kontrolė ir ataskaitų teikimas

                        —

                        5 000,00

                        Tarpinė suma (c):

                        visų išlaidų procentinė dalis

                        —

                        205 000,00

                        4,69 %

                        Visos išlaidos (a + b + c):

                        —

                        4 372 000

                        EGF parama (60 % visų išlaidų)

                        —

                        2 623 200

               36.Išlaidos veiksmams, kurie šioje lentelėje nurodyti kaip EGF reglamento 7 straipsnio 1 dalies b punkte nustatyti veiksmai, neviršija 35 % visų išlaidų, susijusių su suderintu prie individualių poreikių pritaikytų paslaugų paketu. Suomija patvirtino, jog šie veiksmai taikomi su sąlyga, kad tiksliniai paramos gavėjai patys aktyviai dalyvautų ieškant darbo ar mokymuose.

               37.Suomija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               38.Suomija tiksliniams paramos gavėjams pradėjo teikti prie individualių poreikių pritaikytas paslaugas 2014 m. rugpjūčio 1 d. Todėl šių veiksmų išlaidos turėtų būti laikomos tinkamomis finansuoti EGF lėšomis nuo 2014 m. rugpjūčio 1 d. iki 2017 m. birželio 12 d.

               39.Suomija pradėjo patirti administracines išlaidas, susijusias su EGF įgyvendinimu, 2014 m. rugpjūčio 1 d. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF finansinės paramos lėšomis nuo 2014 m. rugpjūčio 1 d. iki 2017 m. gruodžio 12 d.

               Iš nacionalinių ar Sąjungos fondų finansuojamų veiksmų papildomumas

               40.Nacionalinio išankstinio finansavimo ar bendro finansavimo dalis daugiausia bus skiriama pagal Užimtumo ir ekonomikos ministerijos administracinio padalinio valstybinių užimtumo tarnybų biudžeto eilutę. Kai kurios paslaugos taip pat bus finansuojamos kaip ekonominės plėtros, transporto ir aplinkos centrų (ELY centrų) bei TE tarnybų veiklos išlaidos. Techninės paramos užduotys bus finansuojamos kaip Užimtumo ir ekonomikos ministerijos bei ELY centrų veiklos išlaidos.

               41.Suomija patvirtino, kad pirmiau aprašytoms priemonėms, kurioms skiriama finansinė parama iš EGF, nebus skiriama finansinė parama pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               42.Suomija nurodė, kad suderintas prie individualių poreikių pritaikytų paslaugų paketas buvo parengtas konsultuojantis su socialiniais ir regioniniais partneriais. ELY centras bei Šiaurės Pohjanmos TE tarnyba surengė renginį (2014 m. spalio 1 d.), kuriuo siekta suplanuoti priemones, įtrauktas į EGF projektus. Šiame renginyje buvo pakviesti dalyvauti projekto įgyvendinimo organizacijų partneriai (Bussiness Oulu, Oulu miestas, Oulu universitetas, Yritystakomo (verslo inkubatorius), Šiaurės Pohjanmos Prekybos ir verslininkų rūmai) ir tikslinės grupės atstovai.

               43.Užimtumo ir ekonomikos ministerija įsteigė grupę, kuri sprendžia darbuotojų atleidimo kompiuterių programavimo sektoriuje problemas ir dalyvavo rengiant EGF paraišką. Šią grupę sudaro ELY centrų ir TE tarnybų atitinkamuose regionuose, Bussiness Oulu ir socialinių partnerių atstovai .

               Valdymo ir kontrolės sistemos

               44.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Suomija pranešė Komisijai, kad finansinę paramą administruos Užimtumo ir ekonomikos ministerija, kuri taip pat administruoja Europos socialinio fondo (ESF) teikiamas lėšas. Ši ministerija taip pat veikia kaip tvirtinančioji institucija. Už šias dvi funkcijas atsakingų departamentų pareigos ir atskaitingumo santykiai griežtai atskirti. EGF valdymo funkcija buvo priskirta Užimtumo ir verslumo departamentui, o ESF atveju šią funkciją atlieka Regionų departamentas. Abiejų fondų tvirtinimo funkcija priskirta Žmogiškųjų išteklių ir administracijos padaliniui. Ministerija parengė instrukciją, kurioje išsamiai išdėstytos procedūros, kurių reikia laikytis.

               45.Nepriklausomas vidaus audito padalinys yra atsakingas už auditą, jis veikia tiesiogiai vadovaujant šios ministerijos Nuolatiniam sekretoriui. Vadovaujančiosios ir tvirtinančiosios institucijų funkcijos taip pat apima su stebėsena ir auditu susijusias funkcijas.

               Susijusios valstybės narės įsipareigojimai

               46.Suomija pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų;

               –darbuotojus atleidusios įmonės, tęsusios veiklą po atleidimo, patenkino visus teisinius reikalavimus, susijusius su atleidimais, ir tinkamai parėmė tuos darbuotojus;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama iš EGF atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               47.EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa
                  11
               , 12 straipsnyje.

               48.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 2 623 200 EUR sumą, atitinkančią 60 % siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               49.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  12
                13 punkte.

               Susiję teisės aktai

               50.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 2 623 200 EUR sumą į atitinkamą biudžeto eilutę.

               51.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  (Suomijos paraiška „EGF/2015/005 FI/Computer Programming“)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  13
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  14
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013
                  15
                12 straipsnyje;

               (3)2015 m. birželio 12 d. Suomija pateikė paraišką „EGF/2015/005 FI/Computer programming“ dėl finansinės paramos iš EGF atleidus darbuotojus ekonomikos sektoriuje, kuris priskiriamas NACE 2 red. 62 skyriui (kompiuterių programavimo, konsultacinė ir susijusi veikla) NUTS
                  16
                2 lygmens Suomijos regionuose – Länsi-Suomi (FI19), Helsinki-Uusimaa (FI1B), Etelä-Suomi (FI1C) ir Pohjois- ja Itä-Suomi (FI1D). Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Ta paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento Nr. 1309/2013 13 straipsnyje;

               (4)todėl iš EGF turėtų būti mobilizuota 2 623 200 EUR suma finansinei paramai pagal Suomijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 623 200 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]
                  17
               .

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (EB) Nr. 1309/2013 7 straipsnio ketvirtos pastraipos nuostatų.

                     (6)
                  Įmonių sąrašas pateiktas priede

                     (7)
                  http://yle.fi/uutiset/it_firm_cgi_decides_to_send_home_270_in_finland/7632870 http://www.itviikko.fi/ihmiset-ja-ura/2014/11/14/cgi-paatyi-irtisanomaan-270/201415871/7

                     (8)
                  „EGF/2011/016/Agile“; COM(2013) 120 final ir dabartinė.

                     (9)
                  http://www.pohjois-pohjanmaa.fi/file.php?3634 p. 3.

                     (10)
                  http://www.pohjois-pohjanmaa.fi/file.php?3634 p. 42.

                     (11)
                  OL L 347, 2013 12 20, p. 884.

                     (12)
                  OL C 373, 2013 12 20, p. 1.

                     (13)
                  OL L 347, 2013 12 20, p. 855.

                     (14)
                  OL C 373, 2013 12 20, p. 1.

                     (15)
                  Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (16)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (17)
                  Date to be inserted by the Parliament before the publication in OJ.

    ---documentbreak---

               EUROPOS KOMISIJA
            Briuselis, 2015 11 06
            COM(2015) 553 final
            PRIEDAS
            prie pasiūlymo
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimo (Suomijos paraiška „EGF/2015/005 FI/Computer Programming“)

               PRIEDAS

                        Įmonės ir atleistų darbuotojų skaičius per ataskaitinį laikotarpį

                        10tons Oy

                        1

                        Kielisoft IT Solutions Oy

                        1

                        Accenture Services OY

                        1

                        Kuru Digital Creations Oy

                        1

                        Amadeus Finland Oy

                        2

                        LeadDesk Oy

                        4

                        Amdocs Finland Oy

                        4

                        Leadin Oy

                        1

                        Analyse Solutions Finland Oy

                        5

                        Leonidas Oy

                        3

                        Atex Media Oy

                        1

                        Microsoft Mobile Oy

                        778

                        Atos IT Solutions and Services Oy

                        53

                        Miracle Finland Oy

                        6

                        Avarea Oy

                        3

                        ML-Soft Oy

                        1

                        Basware Oyj

                        4

                        MSG Software Oy

                        2

                        BeiZ Oy

                        2

                        Net Man Oy

                        1

                        Bilot Oy

                        4

                        Nortal Oy

                        1

                        Bluegiga Technologies Oy

                        2

                        Ohjelma-Aitta Oy

                        1

                        BTJ Finland Oy

                        2

                        Oudata Oy

                        1

                        Capgemini Finland Oy

                        8

                        Oy Gamecluster Ltd

                        9

                        CDC Software Finland Oy

                        1

                        PLM Group Oy

                        3

                        CGI Suomi Oy

                        125

                        Qualcomm Atheros Finland Oy

                        1

                        Cisco Systems Finland Oy

                        4

                        Rovio Entertainment Oy

                        107

                        Cloud Solutions CS Oy

                        1

                        Salcom Group Oy

                        3

                        Codenomicon Oy

                        4

                        Samlink Oy

                        39

                        Conmio Oy

                        2

                        SC5 Online Oy

                        1

                        Cybercom Finland Oy

                        1

                        Scatman Oy

                        1

                        Digia Finland Oy

                        15

                        SecIT Oy

                        9

                        Dovre Group Oyj

                        2

                        Seven Networks International Oy

                        26

                        Esri Finland Oy

                        8

                        Softeri Oy

                        1

                        Fenix Solutions Oy

                        2

                        Solinor Oy

                        3

                        Fiksu Finland Oy

                        4

                        Solteq Oyj

                        28

                        F-Secure Oyj

                        17

                        Staria Consulting Oy

                        4

                        Fujitsu Finland Oy

                        18

                        Stonesoft Oy

                        4

                        Gurux Oy

                        1

                        Symbio Finland Oy

                        9

                        IBS Enterprise Finland Oy

                        1

                        Tecnotree Oyj

                        8

                        IndoorAtlas Oy

                        1

                        Tieto Finland Oy

                        215

                        Innofactor Oyj

                        9

                        Tieturi Oy

                        2

                        Ixonos Oyj

                        4

                        Vaimo Finland Oy

                        1

                        Javerdel Oy

                        14

                        Whitelake Software Point Oy

                        1

                        KajaPro Oy

                        1

                        Iš viso įmonių:

                        69

                        Iš viso atleistų darbuotojų:

                        1 603


               EUROPOS KOMISIJA
            Briuselis, 2015 09 03
            COM(2015) 417 final
            2015/0186(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjunga turi laikytis dėl ES ir ELPA prekybos prekėmis formalumų supaprastinimo jungtinio komiteto sprendimo ir ES ir ELPA bendrojo tranzito jungtinio komiteto sprendimo, kuriais Serbijos Respublika kviečiama prisijungti prie Konvencijos dėl prekybos prekėmis formalumų supaprastinimo ir Konvencijos dėl bendrosios tranzito procedūros, priėmimo

               AIŠKINAMASIS MEMORANDUMAS

               1.PASIŪLYMO APLINKYBĖS

               Pasiūlymo pagrindas ir tikslai

               1987 m. gegužės 20 d. Europos bendrija ir ELPA šalys sudarė Konvenciją dėl prekybos prekėmis formalumų supaprastinimo ir Konvenciją dėl bendrosios tranzito procedūros.

               2001 m. Europos Komisijos komunikate Europos Parlamentui ir Tarybai dėl šalių kandidačių rengimo prisijungti prie 1987 m. EB ir ELPA konvencijų dėl bendrosios tranzito procedūros ir prekybos prekėmis formalumų supaprastinimo strategijos ir vėlesniame 2010 m. Europos Komisijos komunikate Europos Parlamentui ir Tarybai dėl tam tikrų kaimyninių šalių rengimo prisijungti prie šių abiejų konvencijų bei 2011 m. balandžio 14 d. Tarybos išvadose, kuriose patvirtintas abiejuose komunikatuose taikomas metodas, numatyta remti kai kurias šalis joms stengiantis prisijungti prie šių konvencijų.

               Šiuo sprendimu siekiama priimti bendrą ES poziciją dėl ES ir ELPA prekybos prekėmis formalumų supaprastinimo jungtinio komiteto sprendimo Nr. .../2015 ir ES ir ELPA bendrojo tranzito jungtinio komiteto sprendimo Nr. .../2015, kuriais Serbijos Respublika kviečiama prisijungti prie konvencijų, projektų.

               Derėjimas su galiojančiomis šios politikos srities nuostatomis

               Nėra jokių pasiūlymo srityje galiojančių nuostatų.

               Derėjimas su kitomis Sąjungos politikos sritimis

               Pasiūlymas yra suderinamas su ES konkurencingumo ir ekonomikos augimo skatinimo strategija.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               Teisinis pagrindas

               Konvencijose nustatytos priemonės, kuriomis supaprastinamas prekių gabenimas tarp Europos Sąjungos, Islandijos Respublikos, buvusiosios Jugoslavijos Respublikos Makedonijos, Norvegijos Karalystės, Šveicarijos Konfederacijos ir Turkijos Respublikos.

               Serbijos Respublika pareiškė pageidavimą prisijungti prie konvencijų ir įvykdė teisinius, struktūrinius ir informacinių technologijų reikalavimus, kurie yra išankstinės prisijungimo sąlygos.

               Remiantis Konvencijos dėl prekybos prekėmis formalumų supaprastinimo 11 straipsnio 3 dalies ir Konvencijos dėl bendrosios tranzito procedūros 15 straipsnio 3 dalies nuostatomis, ES ir ELPA jungtiniai komitetai priima sprendimą pakviesti trečiąją šalį, kaip nurodyta atitinkamai 1 straipsnio 2 dalyje ir 3 straipsnio 1 dalies c punkte, prisijungti prie konvencijų laikantis atitinkamai 11a straipsnyje ir 15a straipsnyje išdėstytos procedūros.

               ES ir ELPA jungtiniai komitetai teikia tokį kvietimą, kai šalis įrodo, kad ji gali laikytis išsamių konvencijų nuostatų taikymo taisyklių.

               ES ir ELPA bendrojo tranzito ir prekybos prekėmis formalumų supaprastinimo darbo grupių įgaliota vertinimo grupė, išnagrinėjusi, kaip pirmiausia pritaikomi Serbijos Respublikos nacionaliniai muitų teisės aktai, kuriamos procedūrai valdyti būtinos struktūros ir įgyvendinama Naujoji kompiuterizuota tranzito sistema (NCTS), kuria sudaromos sąlygos taikyti bendrąją tranzito procedūrą, nustatė, kad kvietimo prisijungti sąlygos įvykdytos.

               Proporcingumas

               Pasiūlymas atitinka proporcingumo principą dėl toliau nurodytų priežasčių:

               Pasiūlyto veiksmo forma yra vienintelė galima forma.

               Pasiūlyto veiksmo forma nesusijusi su jokiomis finansavimo sąnaudomis.

               Priemonės pasirinkimas

               Siūloma priemonė: sprendimas.

               Kitos tinkamos priemonės nėra.

               3.EX POST VERTINIMO, KONSULTACIJŲ SU SUINTERESUOTAISIAIS SUBJEKTAIS IR POVEIKIO VERTINIMO REZULTATAI

               Konsultacijos su suinteresuotaisiais subjektais

               Konsultacijos su valstybėmis narėmis dėl ES ir ELPA prekybos prekėmis formalumų supaprastinimo jungtinio komiteto sprendimo Nr. .../2015 ir ES ir ELPA bendrojo tranzito jungtinio komiteto sprendimo Nr. .../2015, kuriais Serbijos Respublika kviečiama prisijungti prie konvencijų, projektų vyko Muitinės kodekso komiteto Muitinio statuso ir tranzito skyriuje, o su konvencijų Susitariančiosiomis Šalimis – ES ir ELPA bendrojo tranzito ir prekybos prekėmis formalumų supaprastinimo darbo grupėse.

               Atsakymų santrauka ir kaip į juos atsižvelgta:

               Palanki nuomonė.

               Tiriamųjų duomenų rinkimas ir naudojimas

               Nepriklausomo tyrimo neprireikė.

               Poveikio vertinimas

               Prisijungimas prie konvencijų yra Serbijos Respublikos pasirengimo stoti į Europos Sąjungą strategijos dalis. Prisijungus prie Konvencijos, tranzito srities teisė bus suderinta su acquis communautaire. Kaip alternatyvą TIR procedūrai Serbijos Respublikoje pradėjus taikyti bendrąją tranzito procedūrą bus dar labiau supaprastintas tranzitas, sumažės sąnaudos ir galbūt išaugs prekyba.

               4.POVEIKIS BIUDŽETUI

               Pasiūlymas ES biudžetui poveikio neturi.

               2015/0186 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjunga turi laikytis dėl ES ir ELPA prekybos prekėmis formalumų supaprastinimo jungtinio komiteto sprendimo ir ES ir ELPA bendrojo tranzito jungtinio komiteto sprendimo, kuriais Serbijos Respublika kviečiama prisijungti prie Konvencijos dėl prekybos prekėmis formalumų supaprastinimo ir Konvencijos dėl bendrosios tranzito procedūros, priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Europos ekonominės bendrijos, Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos konvencijos dėl prekybos prekėmis formalumų supaprastinimo
                  1
                (toliau – Konvencija dėl prekybos prekėmis formalumų supaprastinimo) 11 straipsnio 3 dalimi pagal tą Konvenciją įsteigtam ES ir ELPA jungtiniam komitetui suteikiami įgaliojimai priimti sprendimą pakviesti trečiąsias šalis, kaip apibrėžta 1 straipsnio 2 dalyje, prisijungti prie tos Konvencijos pagal 11a straipsnį;

               (2)Europos ekonominės bendrijos, Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos konvencijos dėl bendrosios tranzito procedūros
                  2
                (toliau – Konvencija dėl bendrosios tranzito procedūros) 15 straipsnio 3 dalimi pagal tą Konvenciją įsteigtam ES ir ELPA jungtiniam komitetui suteikiami įgaliojimai priimti sprendimą pakviesti trečiąsias šalis, kaip apibrėžta 3 straipsnio 1 dalies c punkte, prisijungti prie tos Konvencijos pagal 15a straipsnį;

               (3)tikslinga nustatyti poziciją, kurios Sąjunga turi laikytis tuose jungtiniuose komitetuose dėl sprendimų, kuriais Serbijos Respublika kviečiama prisijungti prie tų konvencijų;

               (4)todėl Sąjungos pozicija tuose jungtiniuose komitetuose turėtų būti grindžiama pridėtais sprendimų projektais,

               PRIĖMĖ ŠĮ SPRENDIMĄ:

               1 straipsnis

               Sąjungos pozicija, kurios turi būti laikomasi ES ir ELPA prekybos prekėmis formalumų supaprastinimo jungtiniame komitete dėl kvietimo Serbijos Respublikai prisijungti prie Konvencijos dėl prekybos prekėmis formalumų supaprastinimo, grindžiama prie šio sprendimo pridėtu to Jungtinio komiteto sprendimo projektu.

               2 straipsnis

               Sąjungos pozicija, kurios turi būti laikomasi ES ir ELPA bendrojo tranzito jungtiniame komitete dėl kvietimo Serbijos Respublikai prisijungti prie Konvencijos dėl bendrosios tranzito procedūros, grindžiama prie šio sprendimo pridėtu to Jungtinio komiteto sprendimo projektu.

               3 straipsnis

               Serbijos Respublikai įvykdžius technines prisijungimo sąlygas, Sąjungos atstovas atitinkamai 1 ir 2 straipsniuose nurodytuose jungtiniuose komitetuose pasiūlo priimti sprendimus, kuriais Serbijos Respublika kviečiama prisijungti prie konvencijų, ir dėl tų sprendimų balsuoja pagal šio sprendimo 1 ir 2 straipsnius.

               4 straipsnis

               Priimti ES ir ELPA prekybos prekėmis formalumų supaprastinimo jungtinio komiteto ir ES ir ELPA bendrojo tranzito jungtinio komiteto sprendimai skelbiami Europos Sąjungos oficialiajame leidinyje.

               5 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 134, 1987 5 22, p. 2.

                     (2)
                  OL L 226, 1987 8 13, p. 2.

    ---documentbreak---

               EUROPOS KOMISIJA
            Briuselis, 2015 09 03
            COM(2015) 417 final
            PRIEDAI
            prie
            Pasiūlymo dėl Tarybos sprendimo
            dėl pozicijos, kurios Europos Sąjunga turi laikytis dėl ES ir ELPA prekybos prekėmis formalumų supaprastinimo jungtinio komiteto sprendimo ir ES ir ELPA bendrojo tranzito jungtinio komiteto sprendimo, kuriais Serbijos Respublika kviečiama prisijungti prie Konvencijos dėl prekybos prekėmis formalumų supaprastinimo ir Konvencijos dėl bendrosios tranzito procedūros, priėmimo

               PRIEDAI

               prie

               Pasiūlymo dėl Tarybos sprendimo

               dėl pozicijos, kurios Europos Sąjunga turi laikytis dėl ES ir ELPA prekybos prekėmis formalumų supaprastinimo jungtinio komiteto sprendimo ir ES ir ELPA bendrojo tranzito jungtinio komiteto sprendimo, kuriais Serbijos Respublika kviečiama prisijungti prie Konvencijos dėl prekybos prekėmis formalumų supaprastinimo ir Konvencijos dėl bendrosios tranzito procedūros, priėmimo

               1 PRIEDAS

               Pasiūlymas dėl ES ir ELPA prekybos prekėmis formalumų supaprastinimo jungtinio komiteto sprendimo Nr. .../2015, kuriuo Serbijos Respublika kviečiama prisijungti prie 1987 m. gegužės 20 d. Konvencijos dėl prekybos prekėmis formalumų supaprastinimo

               ES IR ELPA JUNGTINIS KOMITETAS,

               atsižvelgdamas į 1987 m. gegužės 20 d. Konvenciją dėl prekybos prekėmis formalumų supaprastinimo
                  1
                (toliau – Konvencija), ypač į jos 11 straipsnio 3 dalį,

               kadangi:

               (1)
                     supaprastinus formalumus, kuriais daromas poveikis prekybai prekėmis tarp Serbijos Respublikos ir Europos Sąjungos, Islandijos Respublikos, buvusiosios Jugoslavijos Respublikos Makedonijos, Norvegijos Karalystės, Šveicarijos Konfederacijos ir Turkijos Respublikos, būtų sudarytos palankesnės sąlygos prekių apyvartai su Serbijos Respublika;

               (2)
                     siekiant, kad būtų užtikrintos tokios palankesnės sąlygos, tikslinga pakviesti Serbijos Respubliką prisijungti prie Konvencijos,

               PRIĖMĖ ŠĮ SPRENDIMĄ:

               1 straipsnis

               Remiantis Konvencijos 11a straipsniu, Serbijos Respublika kviečiama prisijungti prie Konvencijos nuo 2015 m. gruodžio 1 d.

               2 straipsnis

               Šis sprendimas įsigalioja jo priėmimo dieną.

               Priimta ... 2015 m. ... ... d.

               ES ir ELPA jungtinio komiteto vardu

                     Pirmininkas

               2 PRIEDAS

               Pasiūlymas dėl ES ir ELPA bendrojo tranzito jungtinio komiteto sprendimo Nr. .../2015, kuriuo Serbijos Respublika kviečiama prisijungti prie 1987 m. gegužės 20 d. Konvencijos dėl bendrosios tranzito procedūros

               ES IR ELPA JUNGTINIS KOMITETAS,

               atsižvelgdamas į 1987 m. gegužės 20 d. Konvenciją dėl bendrosios tranzito procedūros
                  2
                (toliau – Konvencija), ypač į jos 15 straipsnio 3 dalies e punktą,

               kadangi:

               (1)
                     palankesnės sąlygos prekybai su Serbijos Respublika skatinti būtų sudarytos tuo atveju, jei prekėms, gabenamoms tarp Serbijos Respublikos ir Europos Sąjungos, Islandijos Respublikos, buvusiosios Jugoslavijos Respublikos Makedonijos, Norvegijos Karalystės, Šveicarijos Konfederacijos ir Turkijos Respublikos, būtų taikoma bendroji tranzito procedūra;

               (2)
                     siekiant, kad tokia procedūra būtų taikoma, tikslinga pakviesti Serbijos Respubliką prisijungti prie Konvencijos,

               PRIĖMĖ ŠĮ SPRENDIMĄ:

               1 straipsnis

               Remiantis Konvencijos 15a straipsniu, Serbijos Respublika kviečiama prisijungti prie Konvencijos nuo 2015 m. gruodžio 1 d.

               2 straipsnis

               Šis sprendimas įsigalioja jo priėmimo dieną.

               Priimta ... 2015 m. ... ... d.

               ES ir ELPA jungtinio komiteto vardu

                     Pirmininkas

                     (1)
                  OL L 134, 1987 5 22, p. 2.

                     (2)
                  OL L 226, 1987 8 13, p. 2.